IXLIAKAPULANA XALIAKALHKUNAJATSA
XA NI LIAKGTIMPUSAT XLA LIMPAKGSIN|Likatsin xlikilhmaktuy. Xa ti akpuxkú xa Tlawakglhat Makgantaxtuniná xa xlá lilakatumlipulatamat, likasliya akxni makgpuntuminan ja'e xla limapakgsit, nalimatasinan xlakata nak xalakalhkayawan xa tatlawakglhat xalipulatamatni, xalimakua xlá namá na litlawakan xlakata xa namá xa Limakantaxtuniná naláyacha xlipuntsu, ixpalakata china akxni na tlawakan xa liputlakgen xa likalhkayawanin nema xmakamin nakxa Pulakalhayawat mapak'sinanin, xlakata tlan Lankga Mapakg'sina xatapakgittachixkuwit, chuna tlan na makantaxtuninani tu wan likatsin xa pulh.|Likatsin xalikilhmaktutu. Xla alákatsu kilhtamakú xa limapakg'sinanin matsuki xaliputlakga, xa lakkaxtlawananintapakgsit chu xatakaxtlawanatapakg'sit latá ixkilhmaktum, xpápa Septiembre alakatsu titaxtú chu pala Mapaksiná xa Lilákatum Pulátamat, latá xla ixlikilhmakgtom Diciembre kata 1916.|Likatsin xalikilhmaktati. Xa talákaxtlawananintápakg'sit namá xlá alakatsu Pulákalhkayawan nema nalin liputlakgen aktuy, jaé watiyá na tawilay aktuy káta, xlakata nama xa Puatamakxtumit xlakkaxtlawanintapakg'sin tan na talakgpalikan xlakata namasastikan lata aktuy kata, kan watiyá xa itat.|Likatsin xalikilhmakchaxan. Xa limakantaxtuninanin xa tamakxtumit aktum kilhtamakú Liukalakatitum xa tamakxtumiakgó nemá ixmatsukinan ixliakkukitsis xpápa Abril káta 1917, pala xla na tawilayachan nak Tamalxtumin Pukgalhtawakgá xapulákalhkayawá, chu natlawa xaliputlakga xa xlá lilákalhkayawan chi na likanajlá chu na likalhtitnikan xa likalh kayawan xa xlá Mapakg'siná xa lak Lipulatamatní, natamastá ixtaxchiwin xlakata na wan tiku litlajalh; chu namastákgoy xalitapakgsin nama litapakgsiya xa xla xapulakatsuntintapaksin xamumákatankgsan chu xlá xa xlikihpulakni, xla litapaksit nemá litapaksiya xa xapumakatankgsananin xa xlikilhpulakni Pulatamatni chu katiyay, xpalakata xla liulankga ni axlipuntsu tlaway ixlimapakuwin xa Makgatankgsananin xa pulakatsuntin Tapaksin chu xa Makatanksananin xa xlikilhpulakni, chu piwá Limakantaxtuninanin xatamakxtumit xa Pulakalhkayawa xla Tapaksit Makatankgsanánin, xawa Makatankgsana xa likilhmaktun Putakxtum xa lak xlikilhpulakni Pulatamatni chu xa katiyat, namá àma mastakgo pak's xalitapak'sinin nemà xlá aná taputsan xatatawakglhat Makantaxtuninanin xa Likilhpulakni, xa Makatanksaninanin xa pulakatsuntin lipakgtá. Chu xa Makatanksananiu xa Likilhpulakni, chu xa Makatakgsaniná xa lak xkilhpulakni Lipula taman chu katiyat, tlan na tawilá nak xa taskujut xa yachan xa likilh maktum xpàpa julio 1917, mapanú tiku xa akpuxkunama nemà xmalaknunit ti akpuxkumaku tatlawakglgat Makgantaxtuninanin xa lipula taman.|Likatsin xlikilhmaktujun. Watiya chichiyu, xla xaliputlakgen xla xa lilakalhkayawan nemà xlakata wa xa Lakkaxtlawánátapaksit na tlawakan xla putamakxtumit xalitapaksit kan xalikilhmakum xlikilhpulakni Pulakalkayawan xa xlá katunu Pulátaman usu xlikilhpulakni Pulatamat ni nemà xalikaxtlawanit xlakata nalita piksikanan likakalhkayawan xa lilakalhkayawana chu nakamakamastakgoy xa nak tamakxtumit xa xlá Talákaxttlawanintapaksit nemà xatalaksakayawanit, ixlilákapulákalhxtun nemà ixlakan.|Likatsin xlikilhmakmaktsayan. Xla lakglankg xalilakaxlan Mapaksin xa Lipulatamatni, xalokaxtla wanan xla limaktaymini, nema xwi chu islitsankgani nema akchipaxni nak xa litapaksit nemá xalitapakgsit.|Likatsin Xlikilhmaknajatsa. Xla xliaktum Puxku mapaksiná xa liakgawana lilákgatum xalimapakg'sit ti akpuxkú xa tatlawakglhat Makgantaxtuniná xa xla limakxtum, matlanikan tlan natakaxtlawá xa litapak'sit talákalhkayawan anà nakxilhkan ninlá na tlawakan xa talakalhkayawan pala xlakata na lhawakan xapaktanut xa tatlawakglhat xa xlaputum.|Likatsin xlikilhmajkaw, Ti ixpakgtanunit nak xlá Mapakg'siná nemá ixlitlawanit akxni ixwi Takglhuwit, ja'e xa talákatakit xa xtitum wi xla lipulatamatni usu naxmakgtanit nak litalatni ixchipanit litalatlikan usu na taskujnit xla tiku ni xtum ixláma xa Mapagsinanin, nalitapatikan la wan litapaksit lata wi chi, watiyá namá ti ni ixlimatsankgenanit xlá ja'e.|Likatsin xalikilhmakkawitu. Namà xlá Limakantaxtuninanin tamakxtumit chu xla nak Pulatamatni lika xla nak xa takglhiuwit xalimatakuxtun chu xa liskujnanin, xlá lichipaxni nemà ixkaxtlawanit chu wi nak ja'e limapakgsit xlakata ja'e litapaksit natawilay nak pak's xlá katilankga Pulataman.|Likatsin xalikilhmajkutuy. Xla Limejicanos nemà ixpaktanulh nak xla Pumakgalhná xalilákatum xalimapakg'sit, xla kamankan, chu xa maklhtaninanin xlá jaé, chu xa tunu lakchixkuwin nemà ixmaktayanit xa talaniknit na tiyakan litapitsin nemà wan Likatsin 27 chu lakchanat xa limaktinikan xla tuku xokgó nema masinì xa litapaksit.|Likatsin xlikilgmaktutu. Limaxtakgan xatakgalhsputni xa liwakg lakgchanat xla taliklin xpalakata xlá taskujut ixtiyalh xa taskujnanin, asta chi xlá ja'e Limapakgsin, xa malánanin ixtalákapasnikan usu ixpaitat.|Likatsin xlikilhmaktati. Litamakxtakgan Lisput nit xa Pumakgamakgtayan xa Lilakaxlan.|Likatsin xlikilhmakkukitsis. Maxki talakgchan xla ti akgpuxkuma xla Tatlawakglhat Makgantaxtuninanin xa limakgxtom xlakata na makamastá litapak'sit xa litayani litachixkuwit, namálitalwayan nemá litlawanin, limaktayanin chu xa litlapanin xa xlá tatokglhni nemà litlawanit xa xatalakatakiti xamatixtum xa limapakgitnin nak pàpa febrero xa 1913 chu xatalakatakit xa Mapakgsiná xa Limapakgstnin|Likatsin xalikilhmakkuchaxan. Xla limákantaxtuninanin limpakgsitnanin. Nan kilhtamakú xaxkilhta nemà xatamakxtumin, nema ixmátsukikan xalíkilhmaktum xpàpa Septiembre ja'e kata, na mastá pak's litapak'sinin xalikilhwaka xa xlálimapakgsit nemá xla nina ixkaxtlawanilh na xa kilhtamakú xlakata pala nemá wan xa likatsin 6 xatitaxtun chu xa lakatit xa litapakgsinin nema wan malokgni xlitamakgtayat Tachixkuwit chu xalikatsin 30,32, 33, 35, 36, 38, 107, chu xalisputut Likatsin 111 xlá jaé Limapakgsit.|Likatsin xalikilhmakkutujun. Xa Pusikulankan chu xatakgalhi tipakatsi xla Limápakgsin tipalhuwa Tapwan xa lak Pulatamanin liputum mexicanos nema likaxtlawankan xlá jaé litalhkan xtakgalhit xlá lilákatum Lipulatamatni nalitamakxtakgan xalimapaksin tachiwin latá chi.|Likatsin xalikilhmakutsayan. (Lakgmakganuka).|Likatsin xalikilhmakunajatsa. (Lakgmakganuka).